CELEX: 62010TB0134
Language: el
Date: 2014-03-07 00:00:00
Title: Υπόθεση T-134/10: Διάταξη του Γενικού Δικαστηρίου της 7ης Μαρτίου 2014 — FESI κατά Συμβουλίου (Προσφυγή ακυρώσεως  — Ντάμπινγκ  — Επέκταση του οριστικού δασμού αντιντάμπινγκ που επιβλήθηκε στις εισαγωγές ορισμένων υποδημάτων με το άνω μέρος από δέρμα, καταγωγής Βιετνάμ και Κίνας, όπως επεκτάθηκε στις εισαγωγές ορισμένων υποδημάτων με το άνω μέρος από δέρμα από το Μακάο  — Ένωση που εκπροσωπεί μη συνδεδεμένους εισαγωγείς  — Πράξη που δεν αφορά ατομικά την προσφεύγουσα  — Κανονιστική πράξη που περιλαμβάνει εκτελεστικά μέτρα  — Απαράδεκτο)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/34
            
         Διάταξη του Γενικού Δικαστηρίου της 7ης Μαρτίου 2014 — FESI κατά Συμβουλίου
   (Υπόθεση T-134/10) (1)
   
   ((Προσφυγή ακυρώσεως - Ντάμπινγκ - Επέκταση του οριστικού δασμού αντιντάμπινγκ που επιβλήθηκε στις εισαγωγές ορισμένων υποδημάτων με το άνω μέρος από δέρμα, καταγωγής Βιετνάμ και Κίνας, όπως επεκτάθηκε στις εισαγωγές ορισμένων υποδημάτων με το άνω μέρος από δέρμα από το Μακάο - Ένωση που εκπροσωπεί μη συνδεδεμένους εισαγωγείς - Πράξη που δεν αφορά ατομικά την προσφεύγουσα - Κανονιστική πράξη που περιλαμβάνει εκτελεστικά μέτρα - Απαράδεκτο))
   2014/C 135/42
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Fédération européenne de l’industrie du sport (FESI) (Βρυξέλλες, Βέλγιο) (εκπρόσωποι: E. Vermulst και Y. van Gerven, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικώς J. P. Hix και B. Driessen, επικουρούμενοι από τον G. Berrisch, avocat, και τη N. Chesaites, barrister, εν συνεχεία J. P. Hix και B. Driessen)
   
      Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: H. van Vliet και M. França)
   
      Αντικείμενο
   
   Αίτημα περί ακυρώσεως του εκτελεστικού κανονισμού (ΕΕ) 1294/2009 του Συμβουλίου, της 22ας Δεκεμβρίου 2009, για την επιβολή οριστικού δασμού αντιντάμπινγκ στις εισαγωγές ορισμένων υποδημάτων με το άνω μέρος από δέρμα, καταγωγής Βιετνάμ και Λαϊκής Δημοκρατίας της Κίνας, όπως επεκτάθηκε στις εισαγωγές ορισμένων υποδημάτων με το άνω μέρος από δέρμα που αποστέλλονται από την ΕΔΠ Μακάο, ανεξάρτητα από το αν δηλώνονται ως καταγωγής ΕΔΠ Μακάο ή όχι, μετά τη διαδικασία επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του κανονισμού (ΕΚ) 384/96 του Συμβουλίου (ΕΕ L 352, σ. 1).
   
      Διατακτικό
   
   Το Γενικό Δικαστήριο διατάσσει:
   
               1.
            
            
               Απορρίπτει την προσφυγή ως απαράδεκτη.
            
         
               2.
            
            
               Η Fédération européenne de l’industrie du sport (FESI) φέρει τα δικαστικά έξοδά της καθώς και τα έξοδα στα οποία υποβλήθηκε το Συμβούλιο της Ευρωπαϊκής Ένωσης.
            
         
               3.
            
            
               Η Ευρωπαϊκή Επιτροπή φέρει τα δικαστικά της έξοδα.
            
         
      (1)  EE C 148 της 5.6.2010, σ. 36.